Kosovë, studim për procesin e bisedimeve me Serbinë
Instituti Demokratik i Kosovës publikoi një studim, sipas të cilit afro gjysma e qytetarëve të anketuar është shprehur kundër shkuarjes në zgjedhje para vazhdimit të bisedimeve me Serbinë
Një raport i publikuar nga Instituti Demokratik i Kosovës, nxjerr në pah se rreth 44 për qind e qytetarëve janë kundër shkuarjes në zgjedhje para vazhdimit të bisedimeve me Serbinë, ndërsa rreth 32 për qind mbështesin të kundërtën. Këto shifra janë pjesë e një hulumtimi lidhur më “këndvështrimin e qytetarëve rreth dialogut Kosovë – Serbi pas formimit të delegacionit shtetëror”. tha Jeta Krasniqi nga Instituti Demokratik i Kosovës. Sipas raportit, rreth 35 për qind e qytetarëve të anketuar nuk kanë shprehur besim në delegacionin shtetëror për bisedime me Serbinë, ndërsa 34 për qind e tyre kanë shprehur besueshmëri që ky delegacion do të mund të mbrojë interesat e Kosovës në kuadër të bisedimeve me Serbinë. Qytetarët, sipas raportit, kërkojnë që pjesë e delegacionit të jenë edhe partitë opozitare. Jeta Krasniqi nga Instituti Demokratik i Kosovës tha se qytetarët kanë shprehur qëndrime të ndryshme sa i përket afateve për mundësinë e arritjes së marrëveshjes përfundimtare ndërmjet Kosovës e Serbisë. tha ajo. Por, këto bisedime vazhdojnë të mbeten të pezulluara tash e pesë muaj për shkak të rritjes së tensioneve ndërmjet Kosovës e Serbisë pas vendosjes së tarfiave nga ana e Prishtinës zyrtare ndaj mallrave që vijnë nga Serbia. Beogradi po kushtëzon vazhdimin e bisedimeve me heqjen e tarifave. Në fund të këtij muaji në Berlin, me ftesë të Gjermanisë dhe Francës do të mbahet një takim i vendeve të Ballkanit, që do të shënojë edhe rastin e parë të takimit të udhëheqësve të Kosovës dhe Serbisë që nga nëntori i vitit të kaluar.